gentaiscool/nusaparagraph_topic huggingface dataset:
Di masa pandêmi karang êni, ngêjè êlu kudu ngêbatêsin diri buat bêintêraksi dêngan orang laèn, têrutamè dêngan têmên. Waktu kumpul barêng mêrèka gè jadi bêkurang. Bukan kagak mungkin pertêmênan êlu jadi rênggang karna kurangnyè waktu bêintêraksi amè ngêriung dêngan mêrèka. Oleh karna ntu, pênting bangêt buat ngêmilikin komitmên gêdé dalêm hubungan pêrtêmênan. Jarak bukanlah pênghalang, êlu têtêp bisè mêrêrat hubungan pêrtêmênan dêngan ngandêlin tèknologi nyang adè, yakni dêngan ngasih kabar liwat pêsên atau tèlèpon. Dêngan hadirnyè gawai, êlu têtêp bisè komunikasi dêngan baèk, bahkan êlu bisè komunikasi jarak jauh liwat pitur panggilan pidio. Mêski êlu amè têmên repot, tapi usahèin biar sêmuènyè bêjalan dêngan baèk. Kalo pêrlu, buat jadwal rutin panggilan pidio, tèlèpon, atau pêsên sêhinggè masing-masing têtêp bisè ngêtauin kabar atu amè laèn. 

Topic: slice of life
Madang malêm barêng kêluargè bukan tibang kêgiatan madang sêmatè. Rutinitas êni punyè pêran pênting dalêm ngêbantu kitè jadi pribadi nyang sèhat amè sêimbang, baik sêcarè pisik, mèntal, sosial, atau èmosional. Sayangnyè, kêbiasèan êni udèh sêring diliwatin karna alêsan rèpot amè urusan masing-masing. Wayah pêrè adalah momèn nyang pas buat ngêlakuin rutinitas êni lagi. Nyang paling rêsêp dari madang malêm barêng adalah bisè ngêriung sêmbari bêtukêr cêritè mênarik nyang dialamin saban anggotè kêluargè. Orang nyang bêrani ngèksprèsiin idè amè pêmikiran mêrèka wayah madang malêm barêng kêluargè jugè bakal lêbih pêrcayè diri bêrpêndapêt di luar lingkungan rumèh. Dêngan ngêriung barêng sêmbari madang, kêangêtan hubungan kêluargè pun mangkin têrasè karnè bisè ngêrasèin ikêtan nyang kuat atu amè laèn.

Topic: leisures
Kecintaan aye ama futsal tuh kaga semata-mata demen ama olahraganye. Pertama, gara-gara aye tuh liat om nyang ngotrak rumah aye tuh bae trus pertama aye punya kegiatan tuh ya futsal. Biasanye kan cuma maen ama anak-anak kampung tuh. trus ama om ininaye dikasih tau seluk beluk futsal, trus gimana cara maennya, trus suka diajak kalo ada pertandingan futsal. Saking seringnye aye liat orang nyang hoby futsal, ya makin lama aye juga makin suka dong. Nah, walaupun aye cewe tapi aye kaga dibeda-bedain tuh cara ngajarinnye. Tetep aja disamain, nah gara-gara itu juga aye mau terus belajar biar suatu saat bakalan jago.

Topic: sports
Tebet Eco Park resmi dibuka pada tanggal 15 Agustus 2022, taman ini berada di jalan Tebet Barat Raya RT 01/10, Tebet Barat, kecamatan Tebet, kota Jakarta Selatan. Denger-denger taman ini tuh mau juga dibuka taman hewan nyang dikasih nama pet park, berita ntu aye dapet dari wawancara bapak Arif Muhammad selaku pengelola Tebet Eco Park di kompas.com. Pak Arif Muhammad ini jugs ngejelasin kalo taman hewan nyang dibangun juga bisa ngedukung orang-orang nyang mau bawa hewan piaraannye sendiri. Awal-awal emang susah nyari tukang jajan, tapi teryate aye cuma kaga nemu padahal disediain tempat buat UMKM jualan, kaga cuma itu kursi ama bangkunya juga disediain lagi.

Topic: leisures
Kejadian bermula padè taun 2005. Wayah ntu Marsha naik pesawat dari Jamaika ke Miami. Lalu, wayah bakal duduk, adè seorang lanang nyang menempati kursinya nyang bêradè di samping jendela. Lanang ntu adalah Lenny. Awalnyè Marsha ngêrasè kesal amè kagak nyaman dêngan kejadian ntu. Tapi Lenny berpikir laèn. Lenny menganggap Marsha boto amè kagak sabar buat mengajaknya mengobrol. Marsha amè Lenny akhirnyè duduk sebaris. Lenny gè memberanikan diri buat mengajak Marsha mengobrol. Selama perjalanan di pesawat ntu, Marsha amè Lenny mengobrol tanpa henti. Mereka berdua gè saling bertukar nomor ponsel. Meski sempat terpisah ribuan mil karna Marsha punya bisnis di Toronto amè Lenny adalah pengemudi truk jarak jauh nyang tinggal di Florida, komunikasi masing terus terjaga. Media sosial membantu mempertemukan mereka kembali padè 2010 wayah Lenny mengirim pesan padè Marsha. Sepuluh bulan kemudian, keduanya gè menikah.

Topic: slice of life
Pernah denger “olahraga ekstrem’? Elu tau olahraga ekstrem yang namanye “Acroyoga”?  Dari namanye mungkin elu udeh bisa nebak kalo acroyoga entu paduan kata dari acrobat (akrobat) dan yoga. Dengan latihan yang rutin serta serius, acroyoga juga bisa ngasih manfaat buat kesehatan tubuh, dan bahkan kesehatan mental. Olahraga ekstrem acroyoga umumnye dilaksanain secara berpasangan, yang terdiri dari 2 sampai 3 orang. Ade macem-macem model posisi pade olahraga ekstrem acroyoga. Pertama, posisi di bawah. Kedua, posisi atas. Ketiga, posisi yang gunanye buat jaga supaye saat ade kesalahan, posisi atas bisa ngedarat secara selamet. Walaupun entu olahraga ekstrem bisa ngelatih kekuatan, keseimbangan, dan konsentrasi, orang yang berolahraga enih kudu ngelakuin secara super hati-hati soalnye kalo udeh jatoh, bisa bikin luka lumayan serius.

Topic: sports
Elu tau kagak maklor alias makaroni telor? Makaroni telor entu jajanan bocah yang beken karena rasanye enak bener. Buat bikin makaroni telor entu gampang bener, bahan-bahannye juga gampang ditemuin. Elu cuma kudu nyiapin; minyak goreng, makaroni kecil-kecil mentah, telor, garem, dan bubuk perasa sesuai selera. Semuanye bisa elu beli di pasar atau bahkan warung atau mini market terdeket kan? Nah terus cara bikinnye juga gampang, elu cuma perlu rebus makaroninye, abis entu goreng makaroninye bareng telor di wajan yang udeh ada minyak panasnye, abis entu taburin mecin dan bubuk perasanye, aduk-aduk sampe bumbunye ngerata sambil ngorak-ngarik maklornye sampe mateng, terus udeh deh jadi. Gampang kan cara bikinnye?

Topic: food & beverages
Rêsêp bangêt maènin Sally Salon. Mangkin bêkêmbang salon, mangkin banyak jugè pêlanggan nyang nêba. Hal êni bakal ngêjè êlu ngêjadi amat rèpot. Dêngan bêgono, pêrmaènan êni ngêbutuhin stratègi amè kêgancangan dalêm ngopènin parè pêlanggan. Carè ngêmaèninnyè gampang. Êlu tibang pêrlu nyèrèt pêlanggan kê korsi nyang mêrèka pèngèn. Wayah pêlanggan baru bêjalan mênuju pintu salon, di atas kêpalè pêlanggan nongol pêtunjuk pisual layanan nyang dipèngèn bêrupa gêlêmbung. Tumannyè pêrtamè kali nyang dipèngèn adalah ngumbah rambut, dimiluin amè nêtêk rambut, ngêwarnèin rambut, nêtêk amè ngêwarnèin sêkaligus, amè têrakhir dikêringin. Padè lèpêl nyang lêbih tinggi bakal adè layanan nyabut alis amè manikur. Mangkin êlu ngêjè pêlanggan puas amè pêlayanan êlu, mangkè mangkin banyak jugè duit nyang bakal êlu dapêt. Nanti duitnyè bisè digunèin buat ngêbêli pêrabotan baru salon.

Topic: technology
Selaen jalan kaki ama lari, ada lagi olahraga laen yang kagak butuh modal banyak, ini juga gratis. Olahraga ini naek turun tangga, yang penting kalo kita mau lakuin olahraga ini ada tangganya. Kalo orang yang di rumahnya betingkat, bisa olahraga di rumah. Kalo kagak ada, kita bisa manfaatin tangga mana aja yang ada di sekitar kita. Boleh tangga tempat kerja, boleh juga tangga di tempat umum. Asalkan kagak ngeganggu orang laen yang lewat. Kalo udah nemuin tangga yang pas, kita bisa naek turun tangga tiga ampe lima kali. Pertama kita naekin satu-satu anak tangga ampe anak tangga yang terakhir. Kalo udah ampe di atas, kita turun lagi ampe anak tangga yang paling bawah. Lakuin itu tiga atawa lima kali. Lebih juga boleh, asalkan kaki kita kuat.

Topic: sports
Raket bulu tangkis terdiri atas tiga bagian utama. Head atau kepala raket merupakan bagian yang berbentuk oval yang di tengahnya berisi jalinan senar untuk menahan dan memantulkan kok. Selanjutnya, ada bagian shaft atau batang raket yang berfungsi sebagai jembatan penghubung antara kepala raket dengan bagian genggamannya. Lalu tepat di bawah shaft, ada handle grip yang dialasi bantalan karet atau kain, sebagai tempat jemari Anda menggenggam raket. Raket yang terasa berat saat digenggam atau digerakkan justru akan membatasi rentang gerak lengan Anda. Untuk itulah, sangat penting mempertimbangkan berat raket badminton yang Anda butuhkan. karena permainan bulutangkis bukanlah permainan singkat, bisa memakan waktu 30 menit lebih, apalagi apabila main 3 set pasti akan lebih lama lagi.

Topic: sports
Kitab suci tiap agama entu beda-beda. Nah misalnye di agama Islam, kitab suci bari orang-orang bergama Islam entu adalah Al-Qur'an. Di Al-Qur'an entu, isinye banyak  bener. Elu bisa nemu beragam sejarah, aqidah, akhlak, ibadah, hukum, petunjuk, ilmu pengetahuan, larangan, bimbingan, arahan, dan laennye yang kalo dibaca entu bisa bikin elu dapet banyak pengetahuan dan manfaat dari baca entu kitab suci Al-Qur'an. Al-Qur'an sebagai kitab suci entu dijaga bener. Selaen banyak manfaat, kitab suci Al-Qur'an pun kalo dibaca bisa bikin kite memperbanyak pahala. Nyok deh cari tau lebih banyak lagi tentang kitab suci yang namenye Al-Qur'an satu enih supaye lebih pasti!

Topic: religion
Walaupun buah kite nyang nanem pake tangan kite sendiri kalo kite pelit ama orang kan pasti kaga berkah. Buah kan rejeki dari Allah karna die idup di tanah nyang juga punya Allah bukan punya manusia. Jadi semakin banyak kite berbagi ama orang semakin banyak tuh buah ngasilin buah. Sebaliknye, kalo kite tahan tuh buah kaga dibagi-bagi ama orang nyang apalagi udeh kite pengen-pengenin pasti kaga berkah, bener aja buah nyang tadinye lebet banget musim berikutnye langsung mogok tuh bebuah. Tapi, itu si emang kuasa Allah ya karna kan itu rejeki juga makin kite kekem bae tuh rejeki nyang Allah kasih malah Allah ambil tuh nikmatnye.

Topic: slice of life
Sebenernye ngeletariin budaya kaga mesti tuh bangun rumah kaya jaman kite dulu, kite bisa kunjungin tuh tempat-tempat kebudayaan misalnye setu babakan. Nah disitu pan ciri khas Betawinye kentel banget tuh, sering juga dipake buat acara nikahan karna emang cocok banget tuh dipake buat adat Betawi. Kunjungin aje sebulan sekali, biar kite tau kalo ada kesenian nyang mesti dijaga.  Sebelumnye juga kite mesti belajar tuh ape aja makna, nanti kalo jelasin ke anak suatu saat pan enak. Sebelom kite ngedukasi lingkungan luas, ya ada baenya di lakuin dari lingkungan kecil. Trus juga jangan cuma satu kebudayaan aja, banyak pan di Indonesia, kenalin semua keberagama nyang kite punya.

Topic: culture & heritage
Sedari awal membangun suatu hubungan ntu udeh ada komitmen yang disepakati bersama. Saat bisa menjaga komitmen ntu dengan sebaik mungkin, maka hubungan yang dijalani bisa makin kuat. Menjaga komitmen menjadi bukti udeh ada kesiapan untuk bisa melangkah berdua menghadapi tantangan baru yang perlu diselesaikannye, dan diatasinye secara bersama. Komitmen untuk saling setia misalnye, perlu benar-benar dijaga agar kagak ada keretakan dalam suatu hubungan. Sebisa mungkin hindari sikap saling diam saat ada masalah. Ada baiknye untuk menjunjung komunikasi yang lebih jujur, dan terbuka saat ada masalah. Sehingga, kagak ada yang dipendam sendiri atau malah menyimpan rasa kagak nyaman sendiri yang nantinye ntu dikhawatirkannye malah akan jadi bom waktu. Komunikasi yang terbuka juga bakalan memudahkan kite, dan pasangan menemukan jalan keluar terbaik dari setiap masalah yang ada.

Topic: slice of life
Elu sering olahraga bersepeda? Dari kecil sampe pas udeh kuliah, aye demen olahraga bersepeda. Jadi pas jamannye aye kuliah semester 6, aye mulai rutinin olahraga. Tiap hari Sabtu atau Minggu pagi, aye kagak tidur lagi dari abis salat Subuh dan nunggu sampe jam 6 lewat buat mulai sepedahan. Entar kalo udeh jam 6 lewat, baru deh aye mulai sepedahan sambil dengerin lagu. Rute aye berolahraga sepeda entu mulai dari sekitar rumah aye, abis entu keluar dari gang rumahnye aye, abis entu keliling-keliling kompleks yang deket rumahnye aye. Aye bener-bener seneng berolahraga sepeda sambil dengerin lagu dan nikmatin udara pagi. Tapi kesenengan entu kagak bertahan lama. Pas aye nyampe di ujung jalan perumahan, aye belok buat ke jalan raya. Tapi ternyata permukaan entu pinggir jalan raya kagak rata, banyak batu-batunye. Sepeda aye pun oleng dan akhirnye ade kejadian tak terduga, ya entu aye jatoh dan di depan atau di belakangnye aye ada truk bensin. Aye bener-bener lemes kalo inget kejadian kagak keduga pas lagi olahraga bersepeda. Nyaris aje aye kecelakaan parah pas lagi olahraga bersepeda.

Topic: sports
Jus nanas dibuat dari ampas buah nanas nyang diperes ampe sarinye keluar. Biasanye, nanas nyang dipake nyang jenis smooth cayenne, red spanish, queen, ame abacaxi. Nah, kebayang, pan, buah nanas rasanye aje udeh asem, enih diperes sarinye. Khasnye jus enih emang rasanye nyang asem alami gitu, sih. Walopun, kalo pengen dibikin agak manis bisa ditambahin gula, madu, ato kagak kentel manis. Cuman, entu pelengkap juge kagak bisa nutupin rasa asem asli dari buahnye. Emang bagus, sih, nyang begini-begini, apalagi buat nambah pitamin C di badan. Cuman, buat nyang kagak demen asem ato kagak kuat ame rasa asem, lebih dianjurin buat kagak usah, dah. Sekali nenggak bisa bikin bejengit bae soalnye.

Topic: food & beverages
Sebelum televisi terkenal, orang-orang pade mantenginnye siaran radio komersial, segala macem hiburan dulu cuma bisanye didengerin doang lewat radio termasuk drama, komedi, beragam program serta hiburan lainnye; jadi radio isinye kagak hanya berita dan musik. Radio AM bekerja dengan prinsip memodulasikan gelombang radio dan gelombang audio. Kedua gelombang ntu sama-sama memiliki amplitudo yang konstan. Namun proses modulasi ntu kemudian mengubah amplitudo gelombang penghantar (radio) sesuai dengan amplitudo gelombang audio. Awalnye penggunanaan radio AM hanya untuk keperluan telegram nirkabel. Orang pertama yang melakukan siaran radio dengan suara manusia adalah Reginald Aubrey Fessenden. Die melakukan siaran radio pertama dengan suara manusia pada 23 Desember 1900 pada jarak 50 mil (dari Cobb Island ke Arlington, Virginia) Saat ntu radio AM kagak terlalu bejibun digunakannye untuk siaran radio komersial karena kualitas suara yang buruk.

Topic: technology
Walaupun udeh banyak cara nyang disiapin buat kite lebih siap ngadepin bencana, tetep aja nyawa manusia mah Allah nyang nentuin. Kaya di Jepang kan bangunan udeh dijadiin tahan gempa karna di sono udeh sering orang-orang kena bencana trus udeh biasa juga ama gempa. Apalagi orang-orang nyang di deket pantai,  udeh harus siap kalo ada tsunami. Buat orang-rang nyang tinggal di deket gunung kudu siap-siap ama gunung meletus.  Semua harus udeh paham ama kosekuensi dari apa nyang bakal terjadi di lingkungan kite. Walaupun datengnye kaga tau kapan, seenganye kite udeh ounya persiapan kalo bencana tuh tau-tau dateng kan butuh mental juga buat ngadepinnye.

Topic: slice of life
Selaen bendo ato golok, senjata tradisional laen nyang aye tau tuh ada nyang namanye keris. Keris ini asalnye dari jawa, senjata ini udeh terkenal banget dah, ampe diakuin UNESCO kalo senjata ini asli dari Indonesia. Keris gunanye sebagai senjata tajem, cuma ada juga nyang percaya kalo keris tuh punya kekuatan supranatural. Namanye senjata tajem, keris tuh terdiri dari gagang, belati, ama sarungnye. Gagang nyang gunanye buat pegang meris, belati pas bagian tajem nyang bentuknye berkelok-kelok. Nah, kalo sarung ya pasti fungsinye buat ngelindungin bagian nyang tajemnye. Bahan dasar pembuatan keris ini tuh dari besi, baja, ama bahan pamor. Keris tuh dibuatnye berlapis-lapis, zaman sekarang aja keris dibuatnye ampe 64 lapis.

Topic: culture & heritage
Keluarga ane lagi keranjingan ame serial tv korea, terakhir ane, emak, babe ame ade ane nonton serial tv korea nyang temanye pelakor, kalo ude lagi santai dirumah ane bareng keluarga nonton tu serial korea, judulnye the world of married, pokoknye kalo udeh pade beres kegiatan dirumah kite nonton bareng dilaptop ade ane. seru sih eni serial soalnye sama banget ame alur cerita ibu-ibu nyang pernah ngalamin kegagalan didalem rumah tangganye. eni cara kite sekeluarge biar bisa kumpul bareng keluarge bisa cekakakan bareng, kegiatan kite eni bise juge dicontoh keluarga laen, bukan nonton serial koreanye aje ye. tapi lebih ke quality time nyang kudu sering dilakuin biar anak kite bisa lebih deket, kaga canggung lagi ngobrol bareng ame enyak babenye

Topic: leisures
Elu pernah baca tentang kondisi eknomi pade saat masa bercocok tanem? Kalo dari aspek ekonomi, entu manusia purba pade enih periode udeh sukses ngolah badogannye sendiri. Entu orang-orang mulai buka hutan, abis entu nanemin sama sayur dan buah buat menuhin kebutuhan idup tiap harinye. Nah kalo hewan yang mereka buru, bakalan mereka piara dan diternak. Nah binatang-binatang yang mereka buru entu beragam unggas, sapi, babi, kuda, dan kerbau. Nah katenye soh sekitaran entu masa, orang-orang pade jaman entu udeh tau sistem barter, ya entu tuker barang. Misalnye elu nernak unggas ayam, terus elu mau unggas bebek, nah elu bisa barter sama orang laen yang bersedia barter sama elu atau die butuh sama ape yang elu punya dan die punya ape yang elu butuh. Nyok baca jaman masyarakat bercocok tanem pade aspek ekonominye!

Topic: slice of life
Beberapa kelebihan TV digital dibanding TV analog, di antaranye ntu, kualitas gambar, dan suara lebih jernih dan jelas. Canggih teknologinye karena tersedia fasilitas tambahan, seperti EPG (Electronic Program Guide) untuk mengetahui acara-acara yang telah, dan akan ditayangkannye kemudian terdapat kemampuan penyediaan layanan interaktif, di mane pemirsa dapat secara langsung memberi rating terhadap suara program siaran. Ada teknologi parental lock sehingga orangtua dapat mengatur program acara sesuai usia anak. Bisa menikmati siaran TV digital lebih lengkap karena banyak pilihan Jumlahnye bejibun ya ntu bisa mencapai ratusan channel. Program siaran yang bermutu untuk masyarakat. TV digital gratis, tanpa butuh kuota internet atau berbayar setiap bulan karena merupakan layanan free to air.

Topic: technology
Hampir diseluruh kota di Indonesia ade aje yang jualin ntu ganyeman. Apalagi kalo bukan martabak manis. Martabak manis adalah ganyeman yang dijadiin gacoan untuk camilan kapanpun dan dimanapun enak aje garesin ntu ganyeman. Kadang sampe gaberenti berenti kalo udeh sekali dimulia buat ngegaresin ntu ganyeman. Hampir di setiap kota pasti ade aje tuh gacoannye masing-masing. Salah satu gacoannye di Jakarta adalah martabak Favourite yang awalnye berdiri di Rawamangun. Rasanye ntu ganyeman enak bet enak, isiannye bejibun, dinamin merem melek kalo ngegaresin ntu ganyeman. Rasa yang paling didemenin kalo isiannye ada meses, keju, dan susu kental manis, itu ajibnye gaada lawan. Semua umur pade demen banget, bahkan sampe kegirangan kall ngegaresin ntu ganyeman.

Topic: food & beverages
Pengalaman liburan nyang paling berkesan buat aye tuh saat aye sama keluarga aye dari suami tuh sama-sama pulang kampung ke Kuningan Jawa Barat. Pengalaman ntu, berkesan karna hampir semua keluarga laki aye tuh ikut. Nah karna jadwalnye nyag padet jadi ampe disempet-sempetin tuh ngambil cuti. Salah satunye aye nyang harus cuti dari kantor, kebeneran pan kantor aye liburan di hari biasa nah sedangkan kite jalan di akhir pekan. Kurang lebihnye sekitar 5 hari deh tuh ngambil cuti di kantor, tapi pengalaman ini tuh bikin aye lupa sama tugas-tugas kantor nyang pasti bakal numpuk. Kesempatan ngumpul gini pan kaga boleh dilewatin apalagi kalo kite bisa usahainnye.

Topic: leisures
Di Indonesia ganyeman yang namanye martabak udeh bukan hal yang asing lagi di denger, ntu ganyeman udeh ada dari lama, dan ada dimane-mane. Di Indonesia jenis martabak ada dua, yaitu manis, dan asin, semuanye punya penggemarnye masing-masing. Yang mau dibahas kali ini adalah camilan martabak manis yang dibeberin pake meses, keju, dan susu kentel manis, aduh ajibnye mana tahan. Martabak manis udeh jadi gacoannye orang Indonesia kalo mau ngegares kecil-kecilan. Ntu ganyeman didemenin sama semua umur, dari anak-anak sampe yang bangkotan pade demen. Adonan martabak dibuatnye dari campuran tepung terigu, soda kue, telur ayam, santan, air, dan ragi yang dipanggang di atas penggorengan besi tebal khusus hingga adonan kue menjadi matang dan bersarang. Kalo ntu ganyeman udeh mateng biasanye dibeberin sama meses/keju, susu kentel manis, kacang, biji wijen, dan lain-lain karena sekarang isiannye martabak udeh bejibun macemnye. Udeh dibeberin isiannye, dilipet abis ntu diguyur mentega diolesin keseluruh bagiannye biar gampang dipotong-potongnye, udeh kelar baru deh kite bisa garesin ntu ganyeman anget-anget sampe lupa waktu.

Topic: food & beverages
Bala-bala bisè dijadiin sêbagè lauk atau jugè gayêman. Biasènyè bala-bala banyak dijual tukang gorèngan di pinggir jalan. Tapi, êlu jugè bisè ngêjè dèwèk di rumèh. Sêmuè bahan jangan lupè dikumbah rêsik. Abis ntu, têtêk kol, bortol, daon bawang, amè daon sêlèdri. Alusin jugè bawang putihnyè. Sêlanjutnyè, siapin wadèh. Masupin têpung têrigu, sayuran nyang udèh ditêtêk, bawang putih nyang udèh dialusin, garêm, ladè, amè pênyêdêp. Tambèhin aèr sêcukupnyè dan aduk-aduk ampè ratè. Kalo udèh, panasin minyak di wajan dêngan api sêdêng. Ambil adonan makè cèntong, têrus cêmplungin adonan bala-bala atu pêr atu kê dalêm minyak nyang udèh panas. Gorèng sêmuènyè ampè kuning kêêmasan. Angkat, tirisin, dan sajiin makè cabè rawit, sambêl kacang, atau saos.

Topic: food & beverages
Ayè biasè ngonsumsi minuman jahè wayah kagak ènak awak. Kagak tibang bikin angêt, minuman jahè jugè punyè banyak manpaat. Jahè udèh dikênal sêbagè rêmpah bêrkhasiat. Sêlaèn diolah jadi jamu atau bumbu masakan, jahè bisè dijadiin aèr rêbusan buat ngurangin kêluhan kêsèhatan. Minuman jahè punyè bêjibun khasiat karna ngandung laksatif amè antibiotik alami nyang bisè ngobatin masalèh pêrut kayak ênêk, bèrak-bèrak, amè asêm lambung. Kagak tibang ntu, adè manpaat laèn dari jahè, yakni nyêgah risiko pênyakit jantung, ngêrêdèin nyêri haid, ngurangin rèaksi alèrgi, ngêrêdèin nyêri sêndi amè otot, dan nurunin bêrat awak. Adè banyak carè ngêjè minuman jahè, mulè dari nyang sêdêrhanè, yakni ngêrêbus jahè dalêm aèr ampè nyang ribêt, yakni nyampur aèr rêbusan jahè amè bêrbagè rêmpah laènnyè.

Topic: food & beverages
Sekolah jadi kegiatan yang nyenengin buat bocah-bocah. Bukan cuma belajar, di sekolahan bocah-bocah bisa maen ama ngerjain kegiatan laen, kebanyakan jadi betah di sekolah lantaran ada kegiatan tambahan kayak ekstrakulikuler atawa ekskul. Ekskul ini banyak jenisnya. Ada ekskul yang ngembangin pelajaran atawa berhubungan ama karya ilmiah, ada ekskul yang ngembangin kegiatan karya seni, kayak ngelukis atawa bikin karya tangan. Ada ekskul yang ngembangin bakat tarian ama vokal yang punya bakat nyanyi. Ada juga ekskul yang nyediain tempat atawa fasilitas buat bocah-bocah yang demen olahraga. Ekskul olahraga ini punya banyak cabangnya. Ada sekolahan yang nyediain banyak cabang olahraga di sekolahannya itu, kayak bulu tangkis, basket, sepak bola atawa futsal, bola voli, ama renang. Kali ini kita kulik satu-satu ekskul atawa kegiatan olahraga yang ada di sekolah.

Topic: sports
Ayè pèngèn olahragè nyang bisè ningkatin dayè tahan awak sêkaligus ngantêngin jiwa karna bêbêrapè bulan têrakhir ayè amat strès dêngan gawèan di kantor. Sêudèh pikir-pikir amè cari tau, akhirnyè pilihan ayè jatoh padè yoga. Ayè miluin yoga pêrtamè kali kira-kira sêjak Nopèmbêr 2019 di komplèks pêrumèhan. Kêbênêran êmak-êmak PKK adè nyang inisiatip ngadèin kêlas yoga buat wargè nyang bêrminat. Saban kali latian dimiluin olèh sêkitar limè ampè ênêm orang. Yoga tumannyè dilaksanèin padè Sabtu amè Minggu pagi. Adè pêrbèdaan antarè duè ari ntu. Yoga padè ari Sabtu pokus padè yoga dasar nyang gêrakannyè masing pêlan, sêdêngkan yoga padè ari Minggu pokus padè gêrakan flow yoga sêlamè 30 mênit. Ayè ngêmilih miluin jadwal padè ari Minggu pagi karna sêsuè jadwal ayè nyang kosong.

Topic: slice of life
Elu tau kagak, kalo kita suci agama Islam alias Al-Qur’an entu diturunin secara berangsur-angsur alias bertahap? Tahap pertama entu, Allah nurunin Al-Qur’an dan disimpen di Lauhul Mahfudz secara sekaligus. Abis entu kedua, Allah turunin dari Lauhul Mahfuzh ke Baitul Izzah yang ade di langit dunia. Ketiga, barulah Al-Qur’an turun secara bertahap selama 23 tahun ke Nabi Muhammad melalui Malaikat Jibril. Allah nurunin ayat-ayat Al-Qur’an secara berangsur-angusr biar lebih mudah buat dijaga dan dipelihara. Al-Qur’an yang diturunin juga sebagai solusi hukum. Al-Qur’an diturunin secara berangsur atau bertahap menyesuaikan kondisi pas entu, misalnye pas penghapusan tradisi orang Arab buat minum-minuman keras. Walaupun entu tradisi kagak bisa diapus secara sekaligus, entu tradisi kudu diapus secara bertahap.

Topic: religion
Pêrnèh kagak êlu ngêrasè ujug-ujug pèngèn madang wayah nêmpo iklan madangan? Nah, ntu adalah hasil karyè dari pênatè madangan nyang gawènyè ngêjè madangan kêliatan sêdêp ampè banyak orang kêpincut pèngèn nyobè. Pênatè madangan kagak kudu bisè masak, tapi pênting bangêt punyè kêtêrtarikan amè madangan amè nguasèin èlmu têntang madangan. Sêlaèn ntu, puguh punyè rasè sêni nyang cakêp. Kalo êlu punyè citè-citè jadi pênatè madangan, êlu bisè mêrtimbangin buat masup jurusan Sêni Kulinèr atau Tatè Boga. Biasènyè banyak pênatè madangan mulè gawèannyè dari magang atau pêgawè lêpas. Sêlaèn banyak bêlajar langsung dari ahlinyè, dalêm kêsêmpatan ntu jugè bisè ngêbangun rèlasi. Têrtarik jadi pênatè madangan?

Topic: food & beverages
Têlor gulung adalah salèh atu jajanan kêdêmênan ayè. Jajanan sêdêrhanè nyang tibang bêrbahan dasar têlor êni èmang urup dijadiin gayêman. Kêlêjatan olahan têlor êni èmang susèh buat ditolak. Biasènyè têlor gulung banyak dijual di dêpan sêkolaan, tapi karna gampang diolahnyè, êlu jugè bisè ngêjè dèwèk di rumèh. Tinggal campur têlor, garêm atau pênyêdêp, aèr sêcukupnyè, têrus kocok ampè bêbuih. Cêmplungin kocokan tadi kê dalêm minyak panas dan pêratiin sêbarannyè. Buru-buru dah gulung têlor makè tusukan. Sêbênêrnyè jajanan êni udèh adè sêjak lamè, tapi karang populèr lagi dêngan macêm-macêm krèasi, kayak têlor gulung bihun amè têlor gulung isi sosis. Tapi, têlor gulung orisinal têtêp pêmênangnyè buat ayè.

Topic: food & beverages
Aye entu demen bener nonton film. Kalo ada waktu luang, udeh pasti aye pake buat nonton film. Nah waktu aye kuliah semester 6, kebetulan bener idolanye aye, yaitu Chanyeol EXO, maen jadi pemeran utame di “The Box”. Pas entu hari Jum’at, aye udeh nyelesain semua tugas aye buat pekan depan. Karena aye udah mastiin semua kewajiban aye udah dilakuin, aye pun akhirnye berangkat buat nonton film “The Box” pas malem jam 18.00. Pas sampe bioskop, kagak lama kemudian film dimulai. Aye dan semua penonton laen, bener-bener salut sama si Chanyeol. Penonton laen bener-bener heboh sama aktingnye si Chanyeol. Die entu penyanyi, tapi aktingnye jago bener. Selama nonton, tentunye aye bener-bener kehibur dan ikut ngerasain emosinye si pemeran utamenye. Aktingnye bener-bener bagus deh, sampe aye juga ikutan sedih pas die sedih. Hadeh, begitu deh kalo udeh terkait sama idola. Akhirnye setelah kurang lebih satu jam, entu film pun abis. Semua yang nonton, aye denger pade bener-bener salut sama si Chanyeol EXO.

Topic: leisures
Sore-sore tuh paling enak gegares ama yang namanya roti anget yang suka liwat. Kaga tau ngapa, rasanye cocok kalo digares sore sebelom gares malem. Apalagi kalo ujan-ujan tuh, cocoknye ama kupi ato ga ama teh anget. Kalo kite beli tuh dipegang masih anget, ya namanye juga roti anget ye. Nah roti ini ntu kalo dimakan lembut, kaga ngeladek dah yang penting kalo dimakan. Rasa yang ada juga macem-macem, ada rasa coklat, susu, kelapa, keju, dan masih ade lagi yang lainnye. Isi dari rotinye juga kaga pelit, banyak terus rasanye enak kaga ketinggalan di lak-lakan kalo kite nyobain yang rasa coklat. Tandenye kan kualitas yang dipake ama ntu roti bagus tuh buktinya memuaskan.

Topic: food & beverages
Kita mulai dengan Base Jumping yang merupakan salah satu olahraga ekstrim yang paling berbahaya dengan. Olahraga ntu dilakukannye dengan cara melemparkan diri kita keluar dari pesawat dan jatuh bebas dengan kecepatan lebih dari 100mph. Merasa belum cukup berbahaya, ada juga beberapa pelompat yang melompat dari tebing dan lainnya. Namun olahraga ini cukup sulit dilakukan ketika menjelang akhir musim gugur. Dengan waktu yang sedikit, pelompat harus tahu kapan waktu yang tepat untuk menarik parasutnya. Jika dibandingkan dengan Skydiving, Base Jumping dinilai lebih berbahaya karena ketinggiannye lebih rendah. Bagi sebagian orang olahraga ntu sangat penting bagi kesehatan tubuh dan lainnye.  Olahraga ekstrim sama aje dengan manfaatnye yang kaga ekstrim. Ya ntu sering melibatkan kecepatan, ketinggian, aktivitas fisik tinggi dan peralatan yang sangat khusus. Selain ntu, untuk melakukan olahraga ekstrim ini kamu juga harus dilatih terlebih dahulu oleh instruktur atau pihak ahli yang mendampingi. Olahraga ntu kagak bisa dilakukan sendirian bagi pemula atau tanpa pendamping. Olahraga ekstrim ini juga banyak dipilih sebagian orang karena memang menantang dan menguji adrenalin.

Topic: sports
Profesi yang namanya chef sekarang udeh lagi terkenal banget kan ya, nah sebenernya apa si tuh chef sendiri, sam kaga ya ama yang namanye koki. Chef ini ntu sebutan buat orang yang terampil kalo masak, bisa mimpin dapur ama buat racikan menu. Buat yang mau jadi chef kita bisa ambil sekolah yang khusus buat belajar masak nyang lamanya 2-4 taun, bisa juga ikut magang ama orang yang udeh jadi chef trus nanti diajarin tuh ilmu-ilmunye. Profesi punya tanggung jawab juga jadi supervisor, terus bisa juga tuh bikin menu masakan baru direstoran tempat die kerja. Jadi intinye bukan cuma urusan dapur aje, tapi juga manajemen dapurnye juga chef tuh mesti paham. Nah dari sini kita mesti tau tuh kalo nyebut sesuatu juga mesti diliat asal usulnye dulu.

Topic: food & beverages
Knapa orang kalo suka nanem poon di rumah, teryata itu salah satu cara buat ngilangin stres. Kalo kite ngurusin kebon trus hasilnye jadi rimbun trus nyang kite tanem pada sehat jadi kan kite seneng tuh apa nyang kite tanem enak diliat. Jadi, kalo libur kerja kaga perlu lagi cari udara seger jalan-jalan ke Puncak, kite tinggal bikin aja taman kecil ada kolem ikannye juga enak banget dinikmatinnye. Apalagi momentnye tuh pago-pagi trus hari libur ditambah ujan rintik-rintik. Bisa jadi tempat asik nongkrong ama pasangan sambil ngopi. Dengan cara begitu aje kite udeh nemuin kan salah satu cara buat ngilangin stres kite.

Topic: slice of life
Ketika saya tinggal selama 1,5 bulan di Desa Cipoko, Bandar, Pekalongan, tahun 2003, saya pernah beberapa kali melaksanakan salat Jumat di masjid setempat. Seperti halnya di masjid kampung di tempat kita, khatib menggunakan bahasa lokal ketika menyampaikan khutbah. lantaran khutbah disampaikan dalam bahasa Jawa, maka saya yang orang Aceh tidak mengerti sedikit pun apa yang disampaikan sang khatib, kecuali bacaan dalam bahasa Arab. Dan akhinya selama sholat jumat saya hanya bisa ngantuk mendengarkan ceramah yang mungkin bagus tapi sayangnya saya tidak paham artinya, dan mulai dari sana saya bertekad untuk belajar bahasa jawa agar sedikit-sedikit bisa paham kalau ada ceramah atau obrolan yang memakai bahasa jawa.

Topic: religion
Hawa kekeluargaan ame ketenangan terasa banget kalo masuk area masjid, kalo ude nunggu waktunye kajian ade nyang lagi memuter video - video ceramah di HP ade juge nyang ngisi waktunye buat baca Al-Quran. Sebelom mulai kajian ba'da Subuh (Jam. 5 Pagi) biasanye bakal diadain salat qiamullail berjamaah nyang dimulain jam 2 Pagi sampe deket waktu subuh. Kalo ude parkirin kendaraan baru kite masuk ke gerbang menuju ke masjid, buat ikhwan (laki - laki) belok kiri terusnye kalo akhwat (perempuan) ambil jalur nyang kanan. Khusus buat perempuan disediain tempat kaya ruangan kelas buat nginep (bukan didalem masjid).Didepan masjid ade lapangan nyang cukup luas juge, biasanye disono dipasangin tenda nyang bisa dipake buat santai terus juge nantinye juge bakal dipake buat sholat ame bise juge kajian (disaranin buat bawa sejadah sendiri / kaga gabung). Didalem tenda biasanye disediain layar proyektor atawa TV nyang gede buat nonton kajian dari dalem masjid soalnye lokasi penceramah (Ust. Adi Hidayat) adanye didalem masjid.

Topic: religion
Menikmati pemandangan indah, sejuk nan syahdu merupakan ‘healing’ terbaik yang diharapkannye orang bejibun, setelah hampir setiap harinye dilelahkan dengan pekerjaan rutin yang bikin bludrek. Tak heran, puncak Bogor merupakan daerah yang dijadiin gacoannye warga-warga kota seperti Jakarta dan sekitarnye. Salah satu tempat pelariannye untuk healing terbaik yang demen dikunjungi oleh masyarakat adalah sebuah hotel bernama Hotel Seruni Puncak, Bogor. Di hotel ntu, kite dapat memulihkannye tubuh dan jiwa, dengan kualitas liburan yang sempurna, seorang diri maupun bersama dengan keluarga. Hotel Seruni Puncak adalah salah satu hotel raksasa yang menjamu para tamu dengan kualitas arsitektur berkelas tinggi, pelayanannye para staff yang profesional, dan juga berlokasi di titik strategis yang mempertemukan pengunjung dengan alam yang tenang dan fenomenal. Pemandangannye yang cakep, kamarnye yang enak, fasilitasnye juga mantep, dan ganyemannye yang ajib bikin orang bejibun pade kemari.

Topic: leisures
Ampir saban daèrah di Indonèsia punyè lagu daèrah. Lagu daèrah kagak tibang nyanyian nadè tanpè arti, tapi punyè maknè di baliknyè. Sêlaèn sêbagè salèh atu bagian dari budayè, lagu daèrah jugè ngêjadi idèntitas suatu daèrah atau nyêrminin kêbudayèan nyang adè di daèrah ntu. Masing-masing daèrah di Indonèsia punyè kêbiasèan nyang bèda. Kêgiatan amè upacarè nyang bêrhubungan amè adat punyè pontên amè tujuan nyang bèda jugè. Tapi, padè dasarnyè lagu daèrah punyè kêdudukan amè pungsi nyang samè dalêm masarakat, yakni sêbagè unsur pênting dalêm upacarè adat. Lagu daèrah jugè punyè arti nyang lêbih bêrtujuan buat nyampèin pêsên moral amè normè adat kêpadè masarakat umum.

Topic: culture & heritage
Berlibur ama keluarga besar emang bener-bener resep dah, kaga perlu canggung atu ama laen. Selama diperjalanan tuh aye bener-bener nikmatin perjalanan, kagak pernah sepi pasti ade bae nyang nyeletuk lucu gitu. Belom lagi di busnye disiapin tuh alat-alat karaoke ya sepanjang jalan kite nyanyi ama bergembira dah. Saking pade senengnya ye ampe orang nyang biasa mabok perjalanan juga kaga ngerasain ape-ape, malah pada sibuk tuh ngibing di kursinye. Perjalanan kali ini tuh kite maunya santai, tiap ade nyang mau kencing kite berenti jadi kebanyakan berentinye. Tapi gapapa dah, ya namanye juga nyenengin keluarga pan kite sebisa mungkin buat semuanye seneng. 

Topic: leisures
Jika dipahami secara harfiah, pengertian wirausaha adalah orang yang menghasilkan produk, menentukan cara produksi, menyelenggarakan kegiatan membeli produk baru guna mengatur permodalan, dan pemasaran. Jadi apa ntu kewirausahaan? Sederhananye, ntu konsep, atau definisi kewirausahaan adalah proses mendefinisikan, mengembangkan, dan mencapai visi yang berpuncak pada berdirinye sebuah bisnis. Walaupun secara garis besar pengertian kewirausahaan adalah usaha atau kegiatan niaga yang berdiri sendiri dengan syarat seluruh sumber daya dan usaha didukung oleh pelaku niaga (pengusaha) untuk menentukan produk baru, menentukan konsep, dan proses produksi, mengembangkan strategi pemasaran dan mengelola modal. Tujuan dari operasi ntu adalah untuk menghasilkan sesuatu yang bernilai lebih besar daripada yang diproses sebelumnye.

Topic: business
Kalo kite mao ndaki gunung, kite harus banyak bawa persediaan. Kaya nyang utama sih peralatan masak ama bahan-bahannye. Kan di atas gunung kaga kaya di tengah kota kalo laper tinggal beli. Abis itu jangan lupa bawa tenda buat istirahat, karna kite kan gatau kalo nanti malem bakalan ujan nanti kaga bakal ada tempat buat neduh. Kalo pake tenda kan hawa dingin kaga terlalu nyengat, malah bahayain diri sendiri kalo kaga ada bekel buat persiapan mao nginep di gunung. Biar lebih aman lagi mending kite ajak deh tuh orang nyang biasa naek gunung jadi ngarti tuh tata cara naek gunung nyang bener.

Topic: slice of life
Merawat tubuh bagi setiap perempuan adalah sesuatu hal yang menjadi kewajiban bagi mereka. Untuk beberapa orang merawat kecantikkan wajah, dan tubuh udeh jadi hobinye beberapa wanita yang sangat memperhatikan penampilan, tetapi kaga jarang juga bejibun lelaki yang menjaga penampilannye. Seperti halnye luluran, spa, dan dipijet di salon merupakan hobi sebagian perempuan. Karena bawaannye enak aje gitu kalo abis di pijet apelagi sembari dilulur rasanye sungguhlah nikmat. Badan perasaannye kaya enteng, pikiran tenang, dan badan kite rasanye jadi wangi menyegarkan. Apelagi, selain ntu luluran dan di pijet merupakan suatu kegiatan yang bagus buat kite, karena dengan luluran sel kulit mati tubuh jadi terangkat, dan tubuhnye kite jadi cerah. Kemudian manfaatnye diurut atau dipijet adalah bikin badannye kite terasa enteng, dan aliran darahnye jadi lancar.

Topic: leisures
Aye punya hobi ngarang bebas. Jadinye hobi ngarang bebas entu aye lakuin dengan cara nulis fiksi di salah satu platform online. Nah karena hobi aye entu ngarang bebas sehingga aye sering nulis, aye jadi belajar banyak hal terkait dasar-dasar penulisan. Mulai dari penulisan sebuah kosa kata yang bener kayak gimane, ngegunain tanda baca yang bener kayak gimane, dan laennye. Selaen entu aye juga belajar sedikit-sedikit terkait cara nulis biar sistemtais. Aye juga belajar cara nyusun kalimat yang pas kayak gimane. Dari entu hobi, aye belajar beberapa hal walaupun emang dasar-dasar sih hehe. Tapi pas jamannye aye ngerjain skripsi, aye ngerasa cukup kebantu sama pengalaman nulis aye selama ngerjain hobi. Nah mulai dari sekarang, nyok temuin dan lakuin hobi yang bermanfaat!

Topic: leisures
Ade sebuah tempat atau kedai ganyeman cepet saji yang peminatnye bejibun bener. Warnanye ntu tempat gonjreng bener, didominasinye warna merah jambu biar yang liatnye langsung melotot. Ntu tempat nyediainnye aneka macem ganyeman dari negeri Korea, negeri yang gini hari di Indonesia lagi dijadiin demenannye anak-anak muda mudi. Tempat makan yang warnanye merah jambu menjadi warna dominasinye. Tepaknye ntu ganyeman aje warna merah jambu juga. Bejibun antriannye demi ngegaresin ganyeman dari negara Korea, salah satu menu yang dijadiin gacoannye, yaitu toppoki ganyeman yang bahan dasarnye dari tepung beras dikasih saos merah rasa pedes manis ini bikin orang-orang yang ganyemnye kegirangan saking ajibnye. Kedai ganyeman cepet saji ntu namanye Gildak, menunye macem macem ada ayam, odeng, dan lain-lain. Tokonye sekarang udeh dimane mane, saking bejibunnye yang demen ntu ganyeman.

Topic: food & beverages
Rundown acara pertandingan futsal tuh banyak, kaga cuma nyiapin rundown ama perizinan bisa kelar. Masih banyak lagi nyang mesti disiapin. Kite juga mesti siapin komsumsi tuh, karna pan kite ngundang tamu ya, jadi kite juga harus ngehargain tamu nyang dateng, kite kudu nyiapin dan beli tuh konsumsi. Biar kaga repot ama persiapan nyang lumanyan ribet ini, aye bagi-bagi ke setiap divisi. Jadi setiap divisi punya hal nyang diurusin biar kaga kecot. Nah, kite tinggal monitoring tuh proses kerjanye, trus ngelakuin evalusi kalo terjadi kesalahan. Trus juga kite mesti siapin orang buat nemenin tamu kite karna kan ga setiap tim futsal punya manager.

Topic: sports
Dari ratusan biji restoran cepet saji di Indonesia, kayaknye kagak banyak nyang nawarin menu nasi goreng. Padahal, selaen jadi makanan asli Indonesia, nasi goreng juga pan cepet, ye, nyajiinnye. Nah, enih makanye nyang bikin nasi goreng Solaria bisa jadi gacoan kalo lagi butuh makanan leker, porsi beijbun, ame harga kagak mahal. Banyak bangat pilihan jenis nasi gorengnye, jadi pelanggan kagak bakal bosen kalo bolak-balik bae ke Solaria. Udeh gitu, enih menu sering digibahin ame media-media di Indonesia, sebage menu Solaria nyang wajib dicoba. Artinye, warga Indonesia juge pade setuju enih menu urup buat dibeli. Kalo ente pade, udeh pernah coba?

Topic: food & beverages
Dalam khutbah Jumat ini membahas tentang ape aje yang kudu disiapin dalam menyambut kematian. Setiap makhluk yang bernyawa pasti akan merasakan kematian, dalam menyambut kematian ntu kite kudu adanye persiapan. Yang pertama, adalah beramal sebaik mungkin juga berarti bahwa ntu pekerjaannye ntu kite lakukan dengan seikhlas mungkin, semaksimal mungkin, dan dengan sesempurna mungkin. Baik dalam interaksi kite kepada Allah, maupun kepada sesama manusia, dalam tiap amal kite patrikan dalam diri kita bahwa bisa jadi ntu adalah amal terakhir kita. Yang kedua, menyiapkan amal yang terus mengalir pahalanya. Di antara yang dapat kite persiapkannye ntu adalah dengan memperbanyak amal jariyah, ilmu yang bermanfaat, serta mendidik anak kite menjadi anak yang saleh yang dapat mendoakan kita kelak. Kemudian, berdoa agar diberikannye meninggal secara husnul khatimah. Apakah itu husnul khatimah? Di antara tanda utama husnul khatimah ialah apabila ia mengucap kalimat laa ilaaha illallaah di akhir hayatnye. 

Topic: religion
Kalo jalan-jalan ke kota hujan bogor ada beberapa jajalan atau khas kota hujan tersebut,ada Talas Bogor juga di sini, bolu yang terbuat dari tepung Talas ini memang enak sekali. Ada rasa Original (berwarna ungu), Green Tea (keju), dan Cokelat. Harga bolu Talas saat saya membelinya adalah Rp 30.000/ buah. Di atasnya ditaburi parutan keju yang cukup banyak. Bolunya juga lembut. Selain itu, juga ada Kue Moci, kue khas Tiongkok ini terbuat dari tepung sagu juga tapi diberi isian manisan, ada yang dari kacang tanah, kacang merah, dan lain-lain. Saya suka banget nih Kue Moci. Yang nggak kalah terkenal dari oleh-oleh khas Bandung adalah Brownies. 

Topic: culture & heritage
Suasa di Kuningan tuh masih adem, rumah-rumahnye tuh belom padet kaya kite di Jakarta. Masih banyak kebon ama sawah nyang lebar, hewan-hewan ternak punya warga juga masih bebas keliaran. Kalo malem juga hawanye adem gitu, biasanye aye tidur pake kipas angin tuh di sono kagak. Nah kalo malem tuh paling resep maen ke alun-alun, karna banyak banget dah tuh tukang jajan. Kaga cuma itu aja, ada delman nyang ade lampu warna-warninye, kita bisa naek trus diajak muter--muter disekitar alun-alun. Makin malem makin rame, trus banyak juga hiburannye, toko-toko oleh-oleh juga ada di sono. Pokoknye pengalaman aye kemaren tuh bener-bener berkesan banget deh kaga bakal lupa.

Topic: leisures
Sempat kesulitan aye untuk mendapatkannye ntu tiket cabang olahraga panahan di babak-babak penyisihan. Sedikit kagak percaya bahwa tiket sold out ketika aye sampe di ticket box pintu-5 GBK. Aye ntu terlambat untuk booking tiket via online, memang, jadi sedikit berjudi mengharapkan dapat tiket on the spot saat antusiasme tinggi masyarakat kite pada Asian Games. Justru di babak final, aye cukup beruntung memperoleh satu tiket. Kali ini aye datang lebih awal, sebelum pukul 08.00 Wib. Semangat aye semakin tinggi karena pada hari ntu mempertandingkannye empat nomor final, dan salah satunye ntu pemanah putri andalan Indonesia, Diananda Choirunisa, berduel memperebutkan medali emas dengan Zhang Xinyan, pemanah asal China, pada nomor recurve women individual. Nisa-panggilan akrabnye, lebih diunggulkan karena di perempat final sukses menumbangkan Chamg Hyejin, pemanah andalan Korea Selatan.

Topic: technology
Kebetulan supermarket buah ntu kaga jauh dari rumah, tibang 15 menit naek motor juga udeh sampe. Pas masuk aye keliling-liling nyari buah alpuketnye, teryate emang kaga salah dugaan aye kalo beli disupermarket tuh emang pilihan paling bener deh buat kita nyang kaga bisa milih buah. Buah nyang dijual tuh cakep-cakep, bersih, trus disusun rapi ditempat kaye semacem lemari es. Kalo keliatan udeh bingung, nah pasti ade karyawan deh tuh nyang nyamperin buat nanya mau nyari nyang begimana. Pan aye pengen beli alpuket nyang udeh bisa langsung dimakan udeh kaga pake diimbu-imbu lagi, jadi tuh karyawan sabar banget milihinnye. Buat harga emang jauh ye, tapi kalo urusan pelayanan emang bener-bener memuaskan dah. Akhirnye aye pilih dua tuh nyang lumanyan gede, akhirnya ditimbangin trus ditempelin harga dah, kite tinggal kekasir buat bayar tuh kite beli barang.

Topic: food & beverages
Namanye jualan kan pasti kaga selamanye untung, kadang juga kite pernah rugi. Apalagi kemaren ada pandemi akibat covid19. Sering banget tuh dagangan kaga abis gara-gara orang pada takut buat keluar. Jadi kite muter otak supaya jualan tuh tetep laku lah walau dikit. Jadi menu masakan kaga terlalu variatif, asal ada aja nyang penting laku trus ada pendapatan gitu. Keadaan kaya gitu hampir bertahan tuh 2 taun. Untungnye juga ada simpenan duit jadi kaga kite ngandelin duit dagangan banget. Orang nyang pada kerja juga kena phk, jadi semua orang mah kena dampak. Tapi lama-lama membaik si gara-gara ikutan vaksin jadi udeh mendingan.

Topic: business
Salah satu lagu daerah budaya Betawi yang paling terkenal adalah Keroncong Kemayoran. Kagak diketahui siape yang menyanyikannye ntu lagu terlebih dahulu atau siape yang menciptakannye. Lirik Keroncong Kemayoran memiliki seabrek versi, tetapi selalu memiliki komposisi dan melodi yang sama. Meski dengan versi yang berbeda, lagu ini tetap ditandai dengan  lirik yang sama yaitu “…jiwa manis indung disayang”.  Lagu daerah Keroncong Kemayoran ntu juga memiliki lirik dalam bentuk pantun, sesuai dengan  bentuk budaya Betawi, ya ntu berbalas pantun. Dengan karakter yang berbeda, lagu ntu seolah mengirim pesan kepada semua orang untuk selalu bahagia. Dalam hidup, setiap orang  selalu menghadapi berbagai masalah, mengalami bencana, atau melalui hal-hal yang sulit. Namun dalam setiap masalahnye ntu tersebut, bakalan selalu ada jalan keluarnye. Lagu ntu membawa keceriaannye bagi setiap orang yang mendengarkannye, dan berpesan untuk selalu bermurah hati dan ceria dalam menghadapi masalah apapun.

Topic: culture & heritage
Pêndakian gunung èmang ngêjadi sêbuah aktipitas nyang ngênantang amè jugè ngêmilikin risiko nyang tinggi. Aktipitas nyang bisè dilakuin siapè ajè êni èmang butuh pêrsiapan nyang matêng. Sêlaèn pêrsiapan nyang matêng, kêmampuan dari dalêm diri dèwèk jugè wajib dilatih amè kudu têrus diasah karna alam bèbas sêlalu ngêmilikin sêsuatu nyang kagak êlu prèdiksi, apèlagi di gunung. Têrlêbih lagi gunung amè alam bèbas èmang ngêjadi têmpat nyang bukan ngêjadi wilayah aman bagi manusiè karna banyak kêsimpên bahayè amè risiko nyang tinggi, baèk ntu dari cuacè, pêpu'unan, amè hèwan-hèwan nyang adè di gunung ntu. Sêlaèn ntu, aktipitas pêndakian gunung jugè ngêbutuhin tênagè, pikiran, amè intuisi têntang mèdan sêrtè kondisi sêkitar.

Topic: slice of life
Elu tau ape aje yang kudu disiapin diri elu buat kondisi bencana alam? Ade seseorang yang sering ikut pelatihan dan dari beragam pelatihan yang seseorang die ikutin, ternyata yang pertama entu adalah jangan panik. Kedua, kalo udeh kejadian, selametin diri sendiri dulu. Ketiga, peka dan amati lingkungan sekitar, selaen entu, pastiin ade jalur keluar terdekat. Keempat, bekelin diri dengan alat-alat keselamatan, perlengkapan darurat, dan pengetahuan tentang pertolongan pertama pada kecelakaan dan kegawatdaruratan. Setelah entu semua, elu bisa mulai nyiapin alat-alat dan obat-obatan P3K di rumah, serta cek kadarluasa. Abis entu, di rumah elu juga ade tas emergency yang isinye berbagai perlengkapan emergency, kayak P3K, penerangan, dokumen identitas, aer minum dan badogan yang kadarluasanye lama, lilin, korek api, anduk, pakean ganti, selimut, dan laennye. Nah entu die informasi buat nyiapin diri untuk kondisi bencana alam.

Topic: slice of life
Tempat nonton film atawa bioskop di Jakarta ude banyak banget kesebar, ade XXI nyang paling sering ane datengin buat nonton bareng temen-temen, kalo XXI tu tempatnye bagus, bersih banget. kalo kite ke XXI pertama dipintu masuk bakal disambut ame security nyan jaga, terus kite suru scan aplikasi peduli lindungi, semenjak ade corona jadi wajib scan aplikasi ntu kalo mau masuk, nah ude gitu kite masuk bakal nyeliat meja pembelian tiket, sebelah kiri ame kaman bejejer bangku buat nunggu, sampingnye meja tiket ade tempat buat beli cemilan buat selame kite nonton ntar, kalo masuk lagi kedalem ngejejer ruangan studio filmnye, tiap studio film ade 60 bangku, ruangannye luas, ude mirip kaya diluar negeri tempatnye nyaman, pake ac nyang kadang suka bikin gigil badan.

Topic: leisures
Elu tau resep dan cara bikin rendang daging sapi pake bumbu instan kagak? Nah ade beberape bahan yang elu kudu siapin, ya entu; 2 bungkus bumbu rendang instan, 500 gram daging sapi yang udeh dipotong tipis-tipis, 1 batang daon serai, 2 lembar daon jeruk, 1 lembar daon salam, gula merah secukupnye, minyak goreng secukupnye, penyedap rasa secukupnye, dan 1 liter aer. Nah cara buatnye entu; pertama, elu kudu manasin minyak, tumis bumbu rendang instan pake daon serai, daon jeruk, dan daon salam sampe wangi. Kedua, masukin daging sapi dan aduk-aduk, elu masak sampe entu dagingnye berubah warna dan empuk. Ketiga, masak rendang entu kudu sampe aernye nyusut. Nah kalo keasinan, elu bisa tambahin sedikit gula merah atau kalo kurang gurih, elu bisa tambahin penyedep rasa. Setelah mateng dan rasanye udeh pas, elu bisa badog deh.

Topic: food & beverages